**PODACI O PLAĆI RADNOG MJESTA**

Plaću državnog službenika čini umnožak koeficijenta složenosti poslova radnog mjesta i osnovica za izračun plaće, uvećan za 0,5% za svaku navršenu godinu radnog staža.

Osnovica za obračun plaće za državne službenike i namještenike iznosi 5.211,02 kuna bruto, a utvrđena je Sporazumom o izmjenama i dopunama sporazuma osnovici za plaće u državnim službama („Narodne novine“ broj 123/16) sklopljenim između Vlade Republike Hrvatske i sindikatima državnih službenika.

Koeficijent složenosti poslova radnog mjesta **višeg stručnog referenta** **(radno mjesto redni broj 32.)** iznosi 0,970, a utvrđen je člankom 3., stavkom 1., točkom b), podtočkom 3. Uredbe o nazivima radnih mjesta i koeficijentima složenosti poslova u državnoj službi („Narodne novine” broj: 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/07, 32/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 126/13, 2/14, 94/14, 140/14, 151/14, 76/15 i 100/15).

Koeficijent složenosti poslova radnog mjesta **samostalni upravni referent – vježbenik (radno mjesto redni broj 40.)** iznosi 1,164, a utvrđen je člankom 3., stavkom 1., točkom a), podtočkom 14. Uredbe o nazivima radnih mjesta i koeficijentima složenosti poslova u državnoj službi.

Sukladno članku 144. stavku 1. točki a. Zakona o državnim službenicima („Narodne novine“ broj 92/05, 107/07, 27/08, 49/11, 150/11, 34/12, 49/12-pročišćeni tekst, 37/13, 38/13, 1/15, 138/15 i 61/17), a u svezi sa člankom 110. Zakona o državnim službenicima i namještenicima („Narodne novine“ broj 27/01), za vrijeme trajanja vježbeničkog staža vježbenik ima pravo na 85% plaće poslova radnog mjesta.

Koeficijent složenosti poslova radnog mjesta **stručnog suradnika (radna mjesta redni broj: 94, 103, 110, 119, 123, 127, 137, 147, 151, 155, 178, 183, 201, 207, 212, 223, 232, 236, 245, 249, 262, 270, 274, 294, 308, 314, 318, 377 i 385)** koji radi u strukturi tijela koja su dobila dozvolu za rad od Europske komisije za upravljanje sredstvima Europske unije i u strukturi tijela koja će upravljati strukturnim instrumentima Europske unije iznosi 1,455, a utvrđen je člankom 26.a, stavkom 1., točkom b), podtočkom 3. Uredbe o nazivima radnih mjesta i koeficijentima složenosti poslova u državnoj službi.

Koeficijent složenosti poslova radnog mjesta **stručnog savjetnika (radna mjesta redni broj: 97, 109, 113, 126, 146, 150, 171, 200, 211, 215, 222, 226, 231, 235, 239, 254, 257, 265, 269, 273, 298, 313, 317, 322)** koji radi u strukturi tijela koja su dobila dozvolu za rad od Europske komisije za upravljanje sredstvima Europske unije i u strukturi tijela koja će upravljati strukturnim instrumentima Europske unije iznosi 1,600, a utvrđen je člankom 26.a, stavkom 1., točkom b), podtočkom 2. Uredbe o nazivima radnih mjesta i koeficijentima složenosti poslova u državnoj službi.

Koeficijent složenosti poslova radnog mjesta **višeg stručnog savjetnika** **(radna mjesta redni broj: 292, 297, 320, 387)** koji radi u strukturi tijela koja su dobila dozvolu za rad od Europske komisije za upravljanje sredstvima Europske unije i u strukturi tijela koja će upravljati strukturnim instrumentima Europske unije iznosi 1,979, a utvrđen je člankom 26.a, stavkom 1., točkom b), podtočkom 1. Uredbe o nazivima radnih mjesta i koeficijentima složenosti poslova u državnoj službi.

Koeficijent složenosti poslova radnog mjesta **voditelja službe** **(radno mjesto redni broj 129)** koji radi u strukturi tijela koja su dobila dozvolu za rad od Europske komisije za upravljanje sredstvima Europske unije i u strukturi tijela koja će upravljati strukturnim instrumentima Europske unije iznosi 2,716, a utvrđen je člankom 26.a, stavkom 1., točkom a), podtočkom 2. Uredbe o nazivima radnih mjesta i koeficijentima složenosti poslova u državnoj službi.